ദേശീയപാത 1ഡി (ഇന്ത്യ)

ദേശീയ പാത 1D അഥവാ ശ്രീനഗർ - ലേ ഹൈവേ  ജമ്മു കാഷ്മീരിലൂടെ ഉള്ള ഒരു ദേശീയ പാതയാണ്. ലഡാക്ക്  നഗരത്തെ ഭാരതത്തിലെ മറ്റു സ്ഥലങ്ങളുമായി ബന്ധിപ്പിക്കുന്ന രണ്ടു പാതകളിൽ ഒന്നാണിത്. ഇങ്ങനെ ഉള്ള  മറ്റൊരു ദേശീയ പാതയാണ് ലേ-മണാലി  ഹൈ വേ. 2006 ലാണ് ഇത് ദേശീയ പാതയായി പ്രഖ്യാപിച്ചത്.

കാലാവസ്ഥ
ആറു മാസത്തോളം , തീവ്രമായ ഹിമപാതം കാരണം ട്രാഫിക്ക് ബ്ലോക്ക്‌ അനുഭവപ്പെടാറുള്ള പാതയാണ് ഇത്. മഞ്ഞുകാലം കഴിഞ്ഞാൽ 
ബോർഡർ റോഡ്‌ ഓർഗനൈസേഷൻ , മഞ്ഞുവീഴ്ച കാരണം ഉള്ള റോഡ്‌ തകരാറുകൾ പരിഹരിക്കുന്നു. ഈ പാതയിൽ ഉള്ള സോജി ലാ ചുരത്തിൽ  18 മീറ്റർ വരെയുള്ള മഞ്ഞുവീഴ്ച ഉണ്ടാകാറുണ്ട്.

ഭൂമിശാസ്ത്രം
അതി ദുർഘടമായ ഈ പാത സിന്ധു നദീതടത്തിലൂടെയുള്ള ഒരു ചരിത്ര പ്രാധാന്യമുള്ള പാത കൂടിയാണ്. ഈ പാതയിലെ ഉയരം കൂടിയ ചുരങ്ങൾ ഫോട്ടു ലാ യും സോജി ലാ യുമാണ്‌. സമുദ്ര നിരപ്പിൽ നിന്ന് 3249 മീറ്റർ ഉയരത്തിൽ സ്ഥിതി ചെയ്യുന്ന ദ്രാസ് ഗ്രാമം ഈ പാതയിലാണ്. സൈബീരിയ കഴിഞ്ഞാൽ ലോകത്തിലെ ഏറ്റവും കൂടുതൽ തണുപ്പ് അനുഭവപ്പെടുന്ന ജനവാസ മേഖലയാണ് ഇത്.ഇവിടെ താപനില -45 °C വരെ ആകാറുണ്ട്.

ചരിത്രം
ചൈനയിലെ യാർക്കണ്ട് വരെ നീളുന്ന ശ്രീനഗർ-ലേ-യാർക്കണ്ട്  റോഡ്‌ , ട്രീറ്റി റോഡ്‌ എന്ന് അറിയപ്പെട്ടിരുന്നു. മഹാരാജാ റൺബീർ സിംഗ് ,
തോമസ്‌ ദഗ്ലാസ് ഫൊർസിത്ത് .എന്നിവർ തമ്മിൽ ഉണ്ടായ  1870 ലെ ഉടമ്പടി യുടെ പേരിലായിരുന്നു അത്. 

പതിനേഴും പതിനെട്ടും ശതകങ്ങളിൽ ഈ പാത ഒരു ഊടുവഴി മാത്രമായിരുന്നു. കോവർ കഴുതകൾക്ക് സഞ്ചരിക്കാൻ പാകത്തിലായിരുന്നു അത്. ഈ പാതയിലൂടെ പഷ്മിനാ കമ്പിളി ടിബറ്റ്‌ വരെ വിപണനം ചെയ്യപ്പെട്ടു.

 വർഗ്ഗം:ഇന്ത്യയിലെ ദേശീയപാതകൾ

അവലംബം